stanford-oval/wikipedia huggingface dataset:
איציק כהן (כוריאוגרף)
הוראה ובימוי משרד החינוך ולהקות מחול ישראליות

2002 -2003 - גבעת שמואל – יסודי-  מורה למחול ולתנועה
2003-2004-  "אורט יד גיורא" הרצליה – תיכון-  מורה לקומפוזיציה במגמת מחול
2004-2003- בית הספר המקיף למדעים ואומנויות עמל חדרה- תיכון- מורה למחול
2001-2005-  ה"דודאים" פרדס חנה/ בנימינה/ קיסריה
2003-2004-  המרכז "ח.מ.ש למחול" שוהם
2004-2005- "מחולה" ירושלים- סניף מבשרת ציון 
2004-       "הורה רעים" חולון 
2004-2005- "פידבק"- מייסד להקת מחול עכשווית
2005-2007- צבעי מחול- מרכז "רינה בראון" – מייסד
2007-2009- "להקת הסטודנטים" אונ' תל אביב
2008-2009-  מרכז למחול "קריית טבעון"
2009-2010- "כנפיים" מנהל אומנותי של בי"ס למחול חדרה
2007 ואילך- "צבעי מחול" להקת המחול העירוניות חדרה
2011- 2012-  סטודיו נעים מורה למחול עכשווי - תל אביב
2011 -2012-  "זוז במחול"- מודיעין- הלהקה הייצוגית
2014- המרכז למחול קריית התרבות נס ציונה
2015- "אורות הבמה"-  מבשרת ציון
2016- להקות המחול כנען רמלה 
2017- להקות המחול כנען רמלה 
2018- להקות פרגוד באר שבע
יצירה עצמאית תיאטרון מחול

2010- "אידיליה" בשיתוף להקת צבעי מחול אולם המופעים גן שמואל
2011- "אידיליה"- פסטיבל "מחולוהט" סוזן דלל (אוגוסט)
2011- "אידיליה"- הפקת מקור סוזן דלל (נובמבר)
2014- "HOME FLY" - יצירת מקור בחסות להקת המחול פרסקו
2024- "אלבי | ALBI"- יצירת תיאטרון מחול פרפורמטיבית בהשראת הספר "צבא הישע" של הסופר עבדאללה טאיה. מסגרת פסטיבל טריבונה של אוניברסיטת תל אביב
בימוי תיאטרון (במסגרת המסלול לבימוי אוניברסיטת תל אביב)

2020- "חור בלבנה" ע"פי רומאו ויוליה- וויליאם שייקספיר בהנחיית עידו ריקלין
2021- "בדיעבד" על פי מעשיית חורף- וויליאם שייקספיר בהנחיית עידו ריקלין
2021-  "הילד חולם" (סצנה) חנוך לוין בהנחייתה של אופירה הניג
2022- "הצילו" אדוארד בונד בהנחייתו של גדי רול
2022-  "רוחות" הנריק איבסן בהנחייתה של מרים גורצקי
2023- "קוקיז" תמר רבן בהנחייתה של נטלי צוקרמן
2023-"אלבּי"- יצירת הגמר של התואר במסגרת הפקת הטריבונה של המסלול.
מיצירותיו הגדולות

2002- ברכת הארץ
2003- עכשיו היא
2006- בקצב ים תיכוני
2008- כח משיכה
2008- פגישה לאין קץ
2008- זמר אהבה לים
2009- ציפורים בראש
2009- ציפור זרה
2010- שירת הסירנה
2010- החיים בורוד
2012- העלמה
2013- המחול המתלקח
2014- יונה בחלוני
2014- מחרוזת חיים חפר
2014- יד ענוגה
2015- קטנתי
2015- הכניסיני תחת כנפך
2016- דוודא הייה (בשיתוף לוטם רגב)
2016- חד גדיא
2016- הורה ממטרה
2017- אנשי הגשם
2017- מזמור לילה
2017- אגדת אופליה
2017- עשן לבן
2017- עת קציר העומר
2017- שני קילו
2017- צליל רועים
2018- פולחן האביב הישראלי
2018- נמס בגשם
2018- הבה נגילה
2018- עיניים לים התיכון
2019- הגשר הישן
2019- חנהלה התבלבלה
2019- שיר מגרש את החושך
2019- מחכים למשיח
2020- עבד של הזמן (בשיתוף יוגב בלום)
2020- שמש
2020- דיור מוגן
2021- גבעת הזהב
2021- ליל חניה
2022- שלל שרב (בשיתוף חן לשר)
2022- היי (בשיתוף יוגב בלום)
2022- מחכה
2023- ציפור מדבר
2023- הורה מחודשת בארבע עונות
2023- מבול
2023- שיער
פרסים

| שם היצירה | תחרות | זכייה | שנה |
| --- | --- | --- | --- |
| יש לי ציפורים בראש | תחרות המחול בכרמיאל | מקום ראשון בכוריאוגרפיה | 2009 |
| החיים בוורוד | תחרות המחול בכרמיאל | מקום שני בכוריאוגרפיה | 2010 |
| בשמלה אדומה | תחרות המחול בכרמיאל | מקום שלישי בכוריאוגרפיה | 2011 |
| העלמה | תחרות המחול בכרמיאל | מקום שלישי בכוריאוגרפיה | 2012 |
| המחול המתלקח | תחרות המחול בכרמיאל | מקום שני בכוריאוגרפיה | 2013 |
| שיר מספר שמונה | תחרות המחול בכרמיאל | מקום שני בכוריאוגרפיה | 2014 |
| הכניסיני תחת כנפך | תחרות המחול בכרמיאל | מקום שני בכוריאוגרפיה | 2015 |
| חד גדיא | תחרות המחול בכרמיאל | מקום ראשון בכוריאוגרפיה, מקום ראשון בביצוע | 2016 |
| שני קילו | לרקוד ולא לשכוח | מקום ראשון | 2016 |
| בעקבות פנטזיה | תחרות המחול העכשווי בכרמיאל | מקום שני בכוריאוגרפיה, מקום ראשון בביצוע | 2015 |
| דאו דאהייה | תחרות המחול העכשווי בכרמיאל | מקום ראשון בכוריאוגרפיה, מקום ראשון בביצוע | 2016 |
| המחול המתלקח | תחרות אורות המחול בדימונה | מקום ראשון | 2015 |
| הורה ממטרה | תחרות אורות המחול בדימונה | מקום ראשון | 2016 |
| מזמור לילה | תחרות אורות המחול בדימונה | מקום ראשון | 2017 |
| עת קציר העומר | טקס פרסי המחול אשדודאנס | מקום ראשון | 2018 |
| הפרח בגני | תחרות הכוריאוגרפיה אשדודאנס | פרס עיצוב התלבושת | 2018 |
| משב רוח ים תיכוני | טקס פרסי המחול כרמיאל | מקום ראשון בכוריאוגרפיה | 2019 |
| שובי לביתך | תחרות המחול העכשווי בכרמיאל | מקום שני בכוריאוגרפיה | 2019 |
| חנהל'ה התבלבלה | תחרות המחול הישראלי בכרמיאל | מקום שלישי בכוריאוגרפיה | 2019 |
| הבה נגילה | תחרות אורות המחול בדימונה | מקום שני בכוריאוגרפיה | 2019 |
| שני קילו | תחרות המחול הישראלי בכרמיאל (אונליין) | מקום שלישי, חביב הקהל | 2020 |
| חד גדיא | תחרות המחול הישראלי בכרמיאל (אונליין) | מקום שלישי, חביב הקהל | 2020 |
| היי (בשיתוף יוגב בלום) | תחרות המחול העכשווי בכרמיאל | מקום שני | 2022 |
| מבול | תחרות המחול הישראלי בכרמיאל | מקום שלישי | 2023 |
הערות שוליים

↑  נגה שקד, הצלחה מסחררת לאירועי לילה לבן בחדרה, באתר NOW!חדרה, 10 ביולי 2012
↑   אידיליה, באתר האינטרנט של סוזן דלל
↑  איילת דקל, Itzik Cohen’s Idyll, באתר מידנייט איסט, 25 באוגוסט 2011
↑  הבמה, מחולות עיר וצלילי כפר עם ניצה שאול, 11 בפברואר 2010
↑  מור גבריאל, הנסיך הקטן, באתר אסימון, 02 בדצמבר 2009
↑  אהוד אמיר, ירושלים – אלופת קליטת העלייה, באתר local,‏ 25 באוקטובר 2007
↑  הבמה, מצדיעים לצדי, 26 במרץ 2007
↑  טל היינריך, צדי כתמר יפרח, באתר nana10‏, 17 באפריל 2007
משוואה ממעלה חמישית

גרף של משוואה ממעלה חמישית שלה שלושה שורשים ממשיים
משוואה ממעלה חמישית היא משוואה פולינומית ממעלה חמישית, כלומר מהצורה
כאשר  a_{0},\ldots ,a_{5} הם קבועים ו- a_{5} אינו 0.
היסטוריה

הפתרון למשוואה ממעלה שנייה היה ידוע כבר בעת העתיקה, ובשלהי ימי הביניים נמצאו גם הפתרונות למשוואות ממעלה שלישית ורביעית, באמצעות ארבע פעולות החשבון והוצאת שורש מסדר שני, שלישי ורביעי. הפתרון למשוואה ממעלה רביעית היה מבוסס על רדוקציה למשוואה ממעלה שלישית, אלא ש"רדוקציה" דומה במשוואה ממעלה חמישית הניבה משוואות ממעלה שישית, שעוד יותר קשה לפתור. מתמטיקאים מן השורה הראשונה – לרבות לאונרד אוילר וז'וזף לואי לגראנז' – לא יכלו לאתגר.
ב-1683 מצא צ'ירנהאוס (אנ') את טרנספורמציית צ'ירנהאוס (אנ') המאפשרת להמיר משוואה פולינומית כללית, מהצורה  x^{n}+a_{n-1}x^{n-1}+\cdots +a_{1}x+a_{0}=0, במשוואה  z^{n}+b_{n-4}z^{n-4}+\cdots +b_{0}=0, כלומר, משוואה מאותה מעלה ללא המונומים ממעלה  n-1,n-2,n-3, כאשר המשתנה החדש  z הוא פולינום ממעלה רביעית במשתנה הישן  x, עם מקדמים שהם ביטויים רדיקליים מסובכים במקדמים המקוריים  a_{n-1},\ldots ,a_{0}. שיטה זו, שהייתה ההתקדמות המשמעותית ביותר בחקר המשוואות הפולינומיות מאז פתרון המשוואה ממעלה רביעית מאתיים שנה קודם לכן, מאפשרת להמיר כל משוואה ממעלה חמישית במשוואה מהצורה  z^{5}+b_{1}z+b_{0}=0. שיטות אלה הביאו את המתמטיקאי השוודי ארלנד ברינג לגלות את רדיקל ברינג, שבאמצעותו אפשר לפתור משוואה ממעלה חמישית במקרים פרטיים רבים.
בתחילת המאה ה-19 גילו נילס הנריק אבל (שהשלים הוכחה של פאולו רופיני) ואווריסט גלואה, באופן בלתי תלוי, שמשוואות כלליות ממעלה חמישית אינן ניתנות לפתרון באמצעות רדיקלים, כלומר פתרון כללי המבוסס רק על ארבע פעולות החשבון ושימוש בשורשים. גלואה גם אפיין באופן מלא את כל המשוואות הפולינומיות הניתנות לפתרון באמצעות רדיקלים. לתגלית חשיבות מרחיקת לכת על התפתחות המתמטיקה, הרבה מעבר לתורת המשוואות, והיא הביאה ללידת תורת החבורות ותורת גלואה.
משהתברר שאי אפשר לפתור את המשוואות ממעלה חמישית בפעולות המוכרות, עלתה השאלה באילו כלים אחרים יש להשתמש כדי להשיג בכל זאת פתרון אנליטי. ב-1858 מצא המתמטיקאי הצרפתי שארל הרמיט שיטה לפתרון מלא של משוואה ממעלה חמישית באמצעות פונקציות אליפטיות. ב-1861 הראה שכל הרחבת שדות ממעלה 5 נוצרת על ידי איבר המקיים משוואה מהצורה  z^{5}+bx^{3}+c(x+1)=0 (אלא אם שדה הבסיס הוא השדה בן שני איברים); התוצאה משתמשת בטרנספורמציות צ'ירנהאוס באופן שאינו מחייב הרחבה של שדה הבסיס. זמן מה אחר-כך גילה המתמטיקאי היהודי-גרמני לאופולד קרונקר, באופן בלתי תלוי, דרך לפשט את התוצאות של הרמיט. ב-1877 מצא פליקס קליין דרך להמיר משוואות ממעלה חמישית בנעלם  z למשוואות מיוחדות מאוד ממעלה 12 בנעלם  z^{5}, הקשורות בחבורת הסימטריות של העשרימון, ושאפשר היה לפתור באופן שלם באמצעות טורים היפרגאומטריים.
לקריאה נוספת

מריו ליביו, שפת הסימטריה: המשוואה שלא נמצא לה פתרון, אריה ניר הוצאה לאור, 2005
Solving the Quintic with Mathematica, Wolfram Research.
הערות שוליים

↑  H. Kraft, A result of Hermite and equations of degree 5 and 6, Journal of Algebra 297 (2006) 234–253
| פולינום |
| --- | --- | --- |
| משוואות פולינומיות לפי מעלה | משוואה ליניארית (1) • משוואה ממעלה שנייה (2) • משוואה ממעלה שלישית (3) • משוואה ממעלה רביעית (4) • משוואה ממעלה חמישית (5) • משוואה ממעלה שישית (6) • משוואה ממעלה שביעית (7) |  |
| פונקציות פולינומיות לפי מעלה | פונקציה ממעלה שלישית |  |
| אישים הקשורים במציאת פתרונות או הוכחת אי פתירות | לודוביקו פרארי • מוחמד אבן מוסא אל-ח'ואריזמי • אברהם בר חייא • שיפיונה דל פרו • ניקולו טרטליה • ג'ירולמו קרדאנו • נילס הנריק אבל • אווריסט גלואה • פאולו רופיני • פליקס קליין • ולדימיר ארנולד |  |
| כללי | היסטוריה של פתרון משוואות פולינומיות • משפט אבל-רופיני • תורת גלואה • הבעיה השלוש-עשרה של הילברט • פתרון באמצעות רדיקלים • רדיקל ברינג • i (מספר) |  |
אלכס מקליש

אלכסנדר "אלכס" מקליש (באנגלית: Alexander "Alex" McLeish; נולד ב-21 בינואר 1959 בגלאזגו) הוא כדורגלן עבר סקוטי ששיחק בעמדת הבלם, וכיום מאמן.
ככדורגלן היה שותף מקליש לשנות השיא של קבוצת אברדין, במדיה ערך קרוב ל-500 הופעות ליגה, ועימה זכה בין היתר בשלוש אליפויות סקוטלנד ובגביע אירופה למחזיקות גביע. בנוסף, רשם מקליש 77 הופעות במדי נבחרת סקוטלנד, אותה ייצג בשלושה טורנירי מונדיאל.
מקליש שימש כמאמן בסקוטלנד, אנגליה ובלגיה, ואף אימן בקדנציה הקודמת את נבחרת סקוטלנד במשך כעשרה חודשים.
קריירת משחק

מקליש החל את הקריירה בקבוצת הנוער המקומית גלאזגו יונייטד. בשנת 1976, כשהיה בן 17, הגיע עם קבוצתו לגמר טורניר גביע מקומי, אליו הגיעה משלחת מקבוצת אברדין, כולל המאמן דאז, אלי מקלאוד. יום לאחר המשחק, חתם מקליש באופן רשמי בקבוצה. מקליש בילה את מרבית הזמן בשתי עונותיו הראשונות בקבוצת המילואים. את הופעת הבכורה שלו בקבוצה רשם בעונת 1977/1978, תחת המאמן בילי מקניל, ב-2 בינואר 1978 מול דנדי יונייטד. הייתה זו הופעה יחידה עבורו באותו עונה.
בעונת 1978/1979 החל לאמן באברדין המצליח במאמניה בכל הזמנים, אלכס פרגוסון. תחתיו החל מקליש לקבל תפקיד משמעותי יותר בקבוצה, וכבר באותה עונה רשם 19 הופעות ליגה. הוא התברג כשחקן הרכב עונה אחר כך, רשם 35 הופעות וסייע לקבוצתו באליפות סקוטלנד בפעם השנייה בתולדותיה. בעונת 1981/1982 תרם מקליש גם לחלק ההתקפי. הוא כבש חמישה שערי ליגה, והגיע לשיאו בגמר הגביע הסקוטי, בו פגשה אברדין את גלאזגו ריינג'רס. הייתה זו ההופעה ה-200 של מקליש במדי אברדין, ובמצב של 1:0 לריינג'רס כבש מקליש את שער השוויון, בדרך לניצחון קבוצתו 4:1 בהארכה ולזכייה בגביע.
בזכות הזכייה, השתתפה אברדין בגביע אירופה למחזיקות גביע בעונת 1982/1983. מקליש תרם שער אחד בטורניר, במשחק הגומלין של שלב רבע הגמר מול באיירן מינכן, והיה בהרכב קבוצתו שהפתיעה במשחק הגמר את ריאל מדריד עם ניצחון 2:1 בהארכה, וזכתה בפעם הראשונה בתולדותיה בתואר אירופי. במקביל, זכתה אברדין בגביע סקוטי שני ברציפות באותה עונה. מקליש פתח בהרכב במשחק הגמר, בו ניצחה אברדין פעם נוספת את ריינג'רס בהארכה, בתוצאה 1:0.
עם פתיחת עונת 1983/1984, זכתה אברדין בתואר הסופר קאפ האירופי. ההתמודדות נערכה אז בשיטת בית-חוץ, ומקליש פתח בהרכב בשני המשחקים. הוא סייע לקבוצתו לשמור על רשת נקייה בשניהם, ולנצח 2:0 בסיכום בדרך לזכייה בתואר. באותה עונה הגיעה אברדין לשיא, עם זכייה בדאבל המקומי. היא החזירה לעצמה את תואר האליפות לאחר ארבע שנים, וזכתה בגביע שלישי ברציפות. בשתי העונות הבאות צברו מקליש ואברדין שני תארים נוספים, כשהבטיחו אליפות שנייה ברציפות בעונת 1984/1985, וגביע עונה אחר כך.
מספר חודשים לאחר תחילת עונת 1986/1987, עבר פרגוסון לתפקיד המאמן במנצ'סטר יונייטד. הוא ניסה להחתים בקבוצה את מקליש מספר פעמים, אך העסקה לא יצאה לפועל. גם תחת צוותי האימון שהגיעו אחרי פרגוסון, נשארה אברדין בתמונת הצמרת, אך לא שבה לזכות באליפויות נוספות. בעונת 1989/1990 זכה מקליש בפעם האחרונה עם אברדין בתואר, כשהקבוצה ניצחה בגמר הגביע הסקוטי את סלטיק בדו-קרב בעיטות עונשין. החל מעונת 1990/1991, שימש מקליש כקפטן הקבוצה, עד לעזיבתו בסיום עונת 1993/1994. הוא צבר 493 הופעות ליגה במדי אברדין, ו-693 הופעות בכל המסגרות, שממקמות אותו במקום השני בטבלת מלך ההופעות במועדון בכל הזמנים. בסך הכל הוא זכה ב-12 תארים במדי אברדין.
קריירת משחק > נבחרת סקוטלנד

מקליש רשם את הופעת הבכורה שלו במדי נבחרת סקוטלנד תחת המאמן ג'וק סטיין ב-26 במרץ 1980, בניצחון 4:1 על פורטוגל במסגרת מוקדמות יורו 1980.
בשנתיים שלאחר הופעת הבכורה שלו, רשם מקליש חמש הופעות במסגרת מוקדמות מונדיאל 1982, בהן שני ניצחונות על ישראל, וסייע לנבחרתו להעפיל לטורניר מהמקום הראשון בבית המוקדמות. הוא זומן על ידי סטיין לסגל הנבחרת לקראת מונדיאל 1982 בספרד. סקוטלנד הודחה לאחר שלב הבתים, בו שותף מקליש רק פעם אחת – כמחליף במשחק השני בו הפסידה סקוטלנד 4:1 לברזיל.
ב-10 בספטמבר 1985 היה שותף מקליש למשחק חוץ בקארדיף מול ויילס במסגרת מוקדמות מונדיאל 1986. סקוטלנד הייתה חייבת להשיג שוויון על מנת להבטיח את מקומה בפלייאוף ההעפלה לטורניר, בעוד ויילס הייתה חייבת ניצחון. מקליש פתח בהרכב נבחרתו שנקלעה לפיגור בדקה ה-13, אך הגיבה בדקה ה-81 עם שער שוויון בפנדל. המאמן ג'וק סטיין, שהיה תחת לחץ רב להעלות את נבחרתו למונדיאל, נפטר לאחר המשחק כתוצאה מהתקף לב. מאמנו של מקליש באברדין, אלכס פרגוסון, מונה כמאמן הנבחרת באופן זמני עד לאחר המונדיאל.
לאחר שצלחה את שלב הפלייאוף, פרגוסון זימן את מקליש לסגל הנבחרת לקראת טורניר מונדיאל 1986 במקסיקו. מקליש פתח במשחק הבכורה של סקוטלנד בטורניר, שהסתיים בהפסד 1:0 לדנמרק, במה שהייתה הופעתו היחידה בטורניר, ממנו הודחה סקוטלנד בסיום שלב הבתים.
ב-2 בדצמבר 1987 פגשה סקוטלנד את לוקסמבורג במסגרת מוקדמות יורו 1988. הייתה זו ההופעה ה-50 של מקליש בנבחרת, ולכבוד ההישג הוא זכה לעלות עם סרט הקפטן למשחק, שהסתיים בשוויון 0:0.
לאחר שהיה שחקן חשוב בהרכב הנבחרת שהעפילה ממוקדמות מונדיאל 1990, טורניר בו רשם שמונה הופעות, זומן מקליש בפעם השלישית לטורניר מונדיאל, כשנכלל בסגל של אנדי רוקסברג לקראת מונדיאל 1990 באיטליה. מקליש שיחק לאורך כל משחקי סקוטלנד בשלב הבתים, ממנו לא הצליחה הנבחרת להעפיל.
לאחר הטורניר פחתו משמעותית ההזדמנויות של מקליש במדי הנבחרת. הוא שותף בשלושה משחקים בלבד בטורניר מוקדמות יורו 1992, ולא זומן לסגל הסופי לאליפות אירופה הראשונה בהיסטוריה של הנבחרת. הופעתו האחרונה במדים הלאומיים של סקוטלנד הייתה ב-17 בפברואר 1993. בסך הכל רשם מקליש 77 הופעות בינלאומיות, בהן לא הצליח לכבוש. הוא ממוקם במקום השלישי בטבלת ההופעות בנבחרת בכל הזמנים.
תארים > תארים כשחקן

גביע אירופה למחזיקות גביע: 1982/1983
אליפות סקוטלנד (3): 1979/1980, 1983/1984, 1984/1985
הגביע הסקוטי (5): 1981/1982, 1982/1983, 1983/1984, 1985/1986, 1989/1990
גביע הליגה הסקוטית (2): 1985/1986, 1989/1990
הסופר קאפ האירופי: 1983
תארים > תארים כמאמן > היברניאן

אליפות סקוטלנד: 1998/1999
אליפות סקוטלנד (2): 2002/2003, 2004/2005
הגביע הסקוטי (2): 2001/2002, 2002/2003
גביע הליגה הסקוטית (3): 2001/2002, 2002/2003, 2004/2005
גביע הפוטבול ליג: 2010/2011
תארים > אישיים

מאמן החודש בפרמייר ליג: דצמבר 2009
הערות שוליים

↑  אלכס מקליש התפטר מבירמינגהאם בדואר אלקטרוני, באתר וואלה, 12 ביוני 2011
↑  אלכס מקליש מונה למאמן אסטון וילה, באתר וואלה, 17 ביוני 2011
↑  אסטון וילה פיטרה את אלכס מקליש, באתר וואלה, 14 במאי 2012
| נבחרת סקוטלנד – מונדיאל 1982 |
| --- | --- | --- |
|  1 ראף •  2 מקגריין •  3 גריי •  4 סונס •  5 הנסן •  6 מילר •  7 סטראכן •  8 דלגליש •  9 ברזיל •  10 ווארק •   11 רוברטסון •  12 ווד • 13 מקליש •  14 נאריי • 15 ג'ורדן • 16 הרטפורד • 17 אוואנס • 18 ארצ'יבלד • 19 סטורוק • 20 פרובן • 21 ברלי • 22 לייטון • מאמן: סטיין |  1 ראף •  2 מקגריין •  3 גריי •  4 סונס •  5 הנסן •  6 מילר •  7 סטראכן •  8 דלגליש •  9 ברזיל •  10 ווארק •   11 רוברטסון •  12 ווד • 13 מקליש •  14 נאריי • 15 ג'ורדן • 16 הרטפורד • 17 אוואנס • 18 ארצ'יבלד • 19 סטורוק • 20 פרובן • 21 ברלי • 22 לייטון • מאמן: סטיין | סקוטלנד |
| נבחרת סקוטלנד – מונדיאל 1986 |
| --- | --- | --- |
|  1 לייטון •  2 גוג •  3 מלפס •  4 סונס •  5 מקליש •  6 מילר •  7 סטראכן •  8 אייטקן •  9 בנון •  10 בלט •   11 מקסטיי •  12 גורם • 13 ניקול •  14 נאריי • 15 אלביסטון • 16 מקאבני • 17 ארצ'יבלד • 18 שארפ • 19 ניקולס • 20 סטורוק • 21 קופר • 22 ראף • מאמן: פרגוסון |  1 לייטון •  2 גוג •  3 מלפס •  4 סונס •  5 מקליש •  6 מילר •  7 סטראכן •  8 אייטקן •  9 בנון •  10 בלט •   11 מקסטיי •  12 גורם • 13 ניקול •  14 נאריי • 15 אלביסטון • 16 מקאבני • 17 ארצ'יבלד • 18 שארפ • 19 ניקולס • 20 סטורוק • 21 קופר • 22 ראף • מאמן: פרגוסון | סקוטלנד |
| נבחרת סקוטלנד – מונדיאל 1990 |
| --- | --- | --- |
|  1 לייטון •  2 מקליש •  3 אייטקן •  4 גוף •  5 מקסטיי •  6 מלפאס •  7 ג'ונסטון •  8 בט •  9 מקויסט •  10 מקלאוד •   11 גילספי •  12 גוראם • 13 דיורי •  14 מקינלי • 15 לווין • 16 מקול • 17 מקימי • 18 קולינס • 19 מקפירסון • 20 מקאליסטר • 21 פלק • 22 גאן • מאמן: רוקסברג |  1 לייטון •  2 מקליש •  3 אייטקן •  4 גוף •  5 מקסטיי •  6 מלפאס •  7 ג'ונסטון •  8 בט •  9 מקויסט •  10 מקלאוד •   11 גילספי •  12 גוראם • 13 דיורי •  14 מקינלי • 15 לווין • 16 מקול • 17 מקימי • 18 קולינס • 19 מקפירסון • 20 מקאליסטר • 21 פלק • 22 גאן • מאמן: רוקסברג | סקוטלנד |
All Eyez on Me

All Eyez on Me (הוצא ב-13 בפברואר 1996) הוא אלבום הסטודיו הרביעי של הראפר האמריקאי טופאק שאקור, והוא יצא בחברות התקליטים Death Row Records ו-Interscope Records. הוא היה האלבום האחרון של שאקור, 7 חודשים לפני שנורה ב-7 בספטמבר 1996. האלבום מוכר כאחד מרגעי השיא של מוזיקת הראפ בשנות התשעים. יש אומרים שזו בפשטות "ההפקה הטובה ביותר שהייתה לטופאק בהקלטות". הוא הגיע למעמד פלטינה 5 פעמים כעבור חודשיים בלבד באפריל 1996, ובסופו של דבר אושר על ידי RIAA שהוא במעמד פלטינה תשע פעמים ביוני 1998. באלבום היו שני סינגלים שהגיעו למקום הראשון במצעד ה-Billboard Hot 100 שהם "How Do U Want It" ו- "California Love". פורסמו ממנו שלושה סינגלים. יתרה מזאת, All Eyez on Me היה לאלבום ההיפ הופ הכפול הראשון שהוצא עבור צריכה המונית - במקרה זה הוא הוצע על שני תקליטורים וארבעה תקליטורי ויניל.
מגזין Spin כלל את האלבום במקום ה-246 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
מגזין הבילבורד דירג את האלבום במקום השישי ברשימת "100 אלבומי הראפ הגדולים בכל הזמנים: רשימת צוות".
רקע

All Eyez On Me מכר מעל 14 מיליון עותקים ברחבי העולם. האלבום יצא לאור לאחר ששוג נייט, מנכ"ל דת' רואו רקורדס, שחרר את שאקור בערבות מהכלא בתמורה לחתימה בחברת בתקליטים והקלטת שלושה אלבומים. האלבום הכפול שימש כשני אלבומים, ושאקור הגיע לאולפן ההקלטות שעות ספורות לאחר ששוחרר.
בשירי האלבום מסופר גם על חלק מחייו האישיים של טופאק, ועל סגנון החיים "Thug Life" (חיי בריון), וחברי הקבוצה ת'אג לייף מתארחים באלבומו, כמו גם אאוטלוז, סנופ דוג, ג'ורג' קלינטון ועוד. בשיר "Heartz of Men" יש חלק ממופעי הקומדיה של ריצ'רד פריור "That Nigger's Crazy". רוב האלבום הופק על ידי ג'וני "J" ודאז דילינגר, בסיוע מד"ר דרה בשירו California Love, שבו הוא שר ביחד עם טופאק עצמו.
יחד עם אלבום הלהיטים הגדולים של טופאק, All Eyez On Me הוא אלבום המכירות המצליח ביותר של שאקור והוא הגיע למעמד פלטינה חמש פעמים חודשיים בלבד לאחר צאתו. הוא שוחרר מחדש בשנת 2001 כתקליט משופר הכולל את הווידאו קליפ של השיר California Love ושוב בשנת 2005.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 19 |
|  אירלנד | מצעד האלבומים האירי | 61 |
|  ארצות הברית | בילבורד 200 | 1 |
|  ארצות הברית | בילבורד אלבומי R&B/היפ הופ | 1 |
|  גרמניה | GfK – טופ 100 | 16 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 32 |
|  ולוניה | אולטראטופ 40 | 34 |
|  נורווגיה | VG-lista | 34 |
|  ניו זילנד | המצעד הניו זילנדי הרשמי | 15 |
|  פלנדריה | אולטראטופ 50 | 44 |
|  צרפת | SNEP | 99 |
|  שוודיה | סוורייטופליסטן | 5 |
|  שווייץ | המצעד השווייצרי | 15 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | פלטינה | 100,000 |
| דנמרק (IFPI Danmark) | פלטינה ×2 | 40,000 |
| ניו זילנד (RMNZ) | פלטינה ×2 | 30,000 |
| הממלכה המאוחדת (BPI) | פלטינה | 300,000 |
| ארצות הברית (RIAA) | פלטינה ×5 | 5,887,630 |
הערות שוליים

↑  SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית)
↑  Damien Scott,Gail Mitchell,Angel Diaz,Carl Lamarre,Michael Saponara,Heran Mamo,Kyle Denis, Damien Scott, Gail Mitchell, Angel Diaz, Carl Lamarre, Michael Saponara, Heran Mamo, Kyle Denis, The 100 Greatest Rap Albums of All Time: Staff List, Billboard, ‏11 ביולי 2024 (באנגלית אמריקאית)
| טופאק שאקור |
| --- | --- | --- |
| אלבומים | אלבומים |  |
| בשנות חייו | 2Pacalypse Now • Strictly 4 My N.I.G.G.A.Z. • Thug Life: Volume 1 • Me Against the World • All Eyez on Me • The Don Killuminati: The 7 Day Theory |  |
| לאחר מותו | R U Still Down? (Remember Me) • Still I Rise • Until the End of Time • Better Dayz • Loyal to the Game • Pac's Life |  |
| הופעות | 2Pac Live • Live at the House of Blues |  |
| אוספים | Greatest Hits • The Rose That Grew from Concrete • The Prophet: The Best of the Works • Nu-Mixx Klazzics • Tupac: Resurrection • The Rose, Vol. 2 • Beginnings: The Lost Tapes 1988–1991 • Nu-Mixx Klazzics Vol. 2 • Best of 2Pac |  |
| סינגלים | סינגלים |  |
| בשנות חייו | Brenda's Got a Baby • If My Homie Calls • Trapped • Holler If Ya Hear Me • I Get Around • Keep Ya Head Up • Papa'z Song • Cradle to the Grave • Pour Out a Little Liquor • Dear Mama • So Many Tears • Temptations • California Love • 2 of Amerikaz Most Wanted • How Do U Want It • All Bout U • I Ain't Mad at Cha • Toss It Up • Hail Mary • Wanted Dead or Alive • Made Niggaz • Hit 'Em Up |  |
| לאחר מותו | I Wonder If Heaven Got a Ghetto • Do for Love • Changes • Unconditional Love • Baby Don't Cry (Keep Ya Head Up II) • Until the End of Time • Letter 2 My Unborn • Thugz Mansion • Still Ballin' • Runnin' (Dying to Live) • One Day at a Time • Thugs Get Lonely Too • Ghetto Gospel • Untouchable • Pac's life |  |
| ביוגרפיות | ביוגרפיות |  |
| ביוגרפיות | ביגי & טופאק • טופאק: תחיית המתים • Tupac: Assassination |  |
| 0 | 1 | 2 |
| --- | --- | --- |
| הקודם: | פרס המוזיקה של סול טריין לאלבום השנה  1997:  טופאק – All Eyez on Me  | הבא: 1998: אריקה באדו – Baduizm |
| --- | --- |
בקרת זהויות :  MusicBrainz release group: e2621417-9236-36b4-9f9e-376c416dc4b0
סוקורו מנבה

| --- | --- |

 לידה:  21 בספטמבר 1931 (בן 93) Shinritsu, יפן 
 ענף מדעי:  מטאורולוגיה, שינוי אקלים, קלימטולוגיה, מודלים ממוחשבים 
 מקום מגורים:  מצרים, ונצואלה 
 מקום לימודים:  אוניברסיטת טוקיו  Ehime Prefectural Mishima High School 
 מנחה לדוקטורט:  Shigekata Shōno 
 מוסדות:  מנהל האוקיינוסים והאטמוספירה הלאומי  אוניברסיטת פרינסטון 
 תלמידי דוקטורט:  Isaac Held, Kenneth Bowman, Alex Hall 
 פרסים והוקרה:  פרס נובל לפיזיקה (2021)  פרס קראפורד למדעי כדור הארץ (2018)  פרס קראפורד (2018)  פרס חזית הידע של קרן BBVA (2016)  מדליית בנג'מין פרנקלין (2015)  מדליית ויליאם בואי (2010)  Milutin Milankovic Medal (1998)  פרס הסביבה של וולוו (1997)  פרס אשאסי (1995)  מדליית רוג'ר רוול (1993)  פרס הכוכב הכחול (1992)  מדליית המחקר ע"ש קרל גוסטב רוסבי (1992) 
 
סוקורו מנבה (ביפנית: 真鍋 淑郎, נולד ב-21 בספטמבר 1931) הוא מטאורולוג וקלימטולוג אמריקאי-יפני, שהיה חלוץ השימוש במחשבים לדימוי שינויי אקלים וההתחממות העולמית. הוא זכה בפרס נובל לפיזיקה לשנת 2021 ביחד עם קלאוס האסלמן "על מודלים פיזיקליים של אקלים כדור הארץ, כימות השתנותו והחיזוי האמין של ההתחממות עולמית".
בנוסף על פרס נובל, מנבה זכה גם במדליית בנג'מין פרנקלין (2015) ובפרס קראפורד (ב-2018, ביחד עם סוזן סולומון). בשנת 2021 צורף מנבה למסדר התרבות.
ביוגרפיה

מנבה נולד בשנת 1931 בכפר במחוז אהימה שבדרום יפן . גם סבו וגם אביו היו רופאים, שהפעילו את המרפאה היחידה בכפר. בילדותו החל להתעניין במזג אוויר. מנבה למד מטאורולוגיה באוניברסיטת טוקיו. מאנבה סיים את התואר הראשון ב-1953, תואר שני ב-1955 ודוקטורט ב-1958- כולם באוניברסיטת טוקיו.
לאחר שסיים את הדוקטורט שלו, נסע מנבה לארצות הברית ועבד במעבדות של מנהל האוקיינוסים והאטמוספירה הלאומי עד 1997. בשנים 1997-2001חזר מנבה לעבוד ביפן. בשנת 2002 החל לעבוד כחוקר בתוכנית למדעי האטמוספירה והאוקיינוס שבאוניברסיטת פרינסטון. כיום הוא משמש כמטאורולוג בכיר באוניברסיטה. הוא גם עסק כפרופסור אורח באוניברסיטת נגויה מדצמבר 2007 עד מרץ 2014.
אלבר קלמט

| --- | --- |

 לידה:  12 ביולי 1863 ניס, צרפת 
 פטירה:  29 באוקטובר 1933 (בגיל 70) פריז, צרפת 
 שם לידה:  Léon Charles Albert Calmette 
 מדינה:  צרפת 
 השכלה:  Brest School of Naval Medicine (1883)  אוניברסיטת סן לואי  סורבון 
 מעסיק:  מכון פסטר 
 תפקיד:  דירקטור (1895–1918)  נשיא (1920–1920) 
 פרסים והוקרה:  חבר זר של החברה המלכותית (5 במאי 1921) 
 
אלבר קַלְמֶט או בשמו המלא לאון שארל אלבר קלמט (בצרפתית: Léon Charles Albert Calmette;‏ 12 ביולי 1863 ניס – 29 באוקטובר 1933 פריז) היה רופא ובקטריולוג צרפתי. קלמט התפרסם בזכות פיתוח חיסון נגד שחפת, לצד הווטרינר והאימונולוג קאמי גרן. החיסון הקרוי על שמם Bilié Calmette-Guérin (ידוע בראשי תיבות: BCG), פותח בין השנים 1908–1921.
תולדות חייו > שנותיו המוקדמות

אלבר קלמט נולד בשנת 1863, בעיר ניס, כבנו של גיום, עורך דין וראש אגף בפרפקטורה. אמו, אדל, מתה כשהיה בן שנתיים, ואז אביו התחתן עם אישה בשם מריה קינה. אחרי לימודים בבית ספר יסודי קלמט למד במספר בתי ספר תיכוניים בקלרמון-פראן, ובברסט, שם חלה בטיפוס הבטן, ובהמשך, בתיכון "סן שארל" בסן בריאק ואחר כך בתיכון "סן לואי" בפריז.
בשנים 1883-1881 הוא למד בבית הספר לרפואה של חיל הים בברסט, בו היה לתלמידו של ארמאן קור (Armand Corre) שהדריך את עבודת הגמר שלו.  קלמט נשאר עם קור הקשר התכתבות לאורך שנים רבות